钦定古今图书集成/理学汇编/经籍典/第174卷 > 陈
## 钦定古今图书集成/理学汇编/经籍典/第174卷 > 陈

妫姓，侯爵。周三恪之国，出自帝舜之后，封于有虞。虞
幕裔孙阏父，为周武王陶正，能利器用，王赖之。以元
女大姬下嫁其子满，而封诸陈，使奉虞帝祀。其地在
太皞之墟，今陈县是也。满谥胡公。生申公犀。犀而下
传国十世，至桓公鲍。鲍二十三年，鲁隐公立。闵公二
十一年，西狩获麟。后三年，楚惠王使公孙朝灭陈。